સમગ્ર મામલે મીડિયા સાથેની વાતચીતમાં શહેર કોંગ્રેસ સમિતિના કાર્યકારી પ્રમુખ મહેશ રાજપૂતે જણાવ્યું હતું કે, પોલીસે ભાજપના ઈશારે બંધારણની હત્યા કરી છે. કોંગ્રેસ કાર્યાલયથી નીચે પોલીસને રજૂઆત કરવા જતા એસીપી રાઠોડે કોઈપણ વાત સાંભળવા ઈન્કાર કર્યો હતો. તેમજ સ્થાન પર બંદોબસ્તમાં રહેલા પુરૂષ પોલીસ અધિકારીઓએ કોંગ્રેસના કોર્પોરેટર ધર્મિષ્ઠાબા જાડેજાનો હાથ પકડી ધક્કા પણ માર્યા હોવાનું પણ તેમણે કહ્યું હતું. એટલું જ નહીં કોર્પોરેશનના ગેઈટ પાસે ધરણા કરવા જતા પોલીસે બળજબરી પૂર્વક અટકાયત કરી ભાજપના કાર્યકર તરીકે કામ કર્યું હોવાનો આક્ષેપ કરતા આ દરમિયાન પોતાને માથાના ભાગે ઇજા પહોંચી હોવાનું પણ તેમણે જણાવ્યું હતું. તેમજ આ અંગે પોલીસ કમિશ્નરને આવેદન આપવામાં આવનાર હોવાનું તેમણે કહ્યું હતું.